
Утвърдил:



АЛЕКСАНДЪР ДРАГОВСКИ 
За директор на дирекция „Международни проекти“-МВР и Председател на КН на програмата на Р България по ФУМИ 2021-2027 г.
Съгл. заповед № 8121к-9812/31.07.2025 г.


ПРОТОКОЛ

от 

писмена процедура за неприсъствено вземане на решения на Комитета за наблюдение 
на програмата по фонд „Убежище, миграция и интеграция“ 2021-2027 г., проведена в периода 18.07.2025 г. – 31.07.2025 г.


На основание чл. 20, ал. 3 от Постановление № 302 от 29 септември 2022 г. за създаване на Комитети за наблюдение на Споразумението за партньорство на Република България и на програмите, съфинансирани от ЕФСУ, за програмен период 2021 - 2027 г., както и чл. 12, т. 1 от Вътрешните правила за работа на Комитет за наблюдение (КН) на програмата на Република България по фонд „Убежище, миграция и интеграция“ 2021-2027 г. Управляващият орган на програмата по ФУМИ инициира процедура за неприсъствено вземане на решение от КН за съгласуване на проект на решение за одобряване на изменена Програма на Република България по ФУМИ и одобряване на ИГРП за 2025 г. по ФУМИ. 
В рамките на 9-та процедура за неприсъствено вземане на решение от КН на програмата по ФУМИ, проведена в периода 18.07.2025 г. – 28.07.2025 г., бе получено становище от Държавната агенция за бежанците.
В тази връзка на основание чл. 20, ал. 3, т. 3 от Постановление № 302 на Министерския съвет от 29 септември 2022 г. за създаване на Комитети за наблюдение на Споразумението за партньорство на Република България и на програмите, съфинансирани от ЕФСУ, за програмен период 2021 - 2027 г., както и чл. 12, т. 3 от Вътрешните правила за работа на Комитет за наблюдение (КН) на програмите на Република България по „Убежище, миграция и интеграция“ 2021-2027 г. (ФУМИ), документите са изпратени за повторно съгласуване със срок до 31 юли 2025 г. Становището на Държавната агенция за бежанците не се приема с изложените в приложената към документите по процедурата справка. 
В рамките на горепосочения период за повторно съгласуване от Държавната агенция за бежанците е потвърдено изразеното становище. 

Във връзка с гореизложеното и на основание чл. 12, ал. 1, т. 2 от Вътрешните правила Комитетът за наблюдение на програмата по фонд „Убежище, миграция и интеграция“  2021-2027 г. взе следното решение:

1. Одобрява изменената програма на Република България по ФУМИ 2021-2027 г. съгласно приложението.
2. Одобрява проекта на индикативна годишна работна програма за 2025 г.


ПРИЛОЖЕНИЕ: 	1. Изменена програма на Република България по ФУМИ 2021-2027 г.
	2. Индикативна годишна работна програма за 2025 г. по ФУМИ 2021-2027 г.

